Tollef

Tollef er en eldre dansk skriftform av det norske mannsnavnet Torleiv med opprinnelse i det norrøne Þorleifr. Forleddet Þor- er guden Tor, og etterleddet -leifr betyr arving eller etterkommer. I sin helhet kan navnet da bety Tors etterkommer. På 1300-tallet fremtrer store forskjeller fra det eldre norrøne språket. For eksempel får man alminnelig ll, nn og ss i stedet for rl, rn og rs. Navnet Torleiv, begynner alminnelig å lyde Tolleiv fra 1300-tallet og utover. I norrønt (gammelnorsk) og gammeldansk representerte ofte [f] som skrivemåte [v] i talemålet. Navnet Olav ble for eksempel skrevet Ólafr på norrønt. Dansk mistet de gamle diftongene allerede på 900-tallet. Dermed ble de gamle norrøne diftongene ei, øy og au, til monoftongene e, ø og ø i dansk, mens de holdt seg i det norske talemålet. Da dansk lenge var enerådende skrifstpråk i Norge grunnet unionen med Danmark, ble også personnavnene i skriftlige kilder, for eksempel i kirkebøker og folketellinger skrevet på dansk. Dermed har norsk skrivemåten Tollef som representerer Tolleiv i den norske uttalen. Navnet ga opphav til etternavnet Tollefsen, som er et stivnet patronymikon og betyr sønn av Tollef/Tolleiv.

Andre relaterte navn er Talleiv, Tallev, Tellef, Telleiv, Tellev, Tholf, Thorlef, Tolf, Tolleif, Tolleiv, Tollev, Torlif, Torlof og Tøllev.

Utbredelse

|}

Navnet Tollef hadde størst utbredelse i Rogaland og Buskerud i folketellingene fra 1865 og 1900.

Kjente personer med navnet
Personene i listen er ordnet kronologisk etter fødselsår.
 Tollef Mykleby (f. 1844), norsk folkemusiker og komponist
 Tollef Larsson (f. 1918), norsk konsentrasjonsleir-overlevende
 Tollef Monson (f. 1979), amerikansk hundekjører
 Tollef Fog Heen, norsk programmerer
 Tollef Imsdalen, norsk forretningsmann
 Tollef Thorsnes, norsk kunstner
Tollef Mjaugedal ( f. 1978), debattredaktør i Klassekampen (2008- )

Referanser

Eksterne lenker 
 

Mannsnavn